Եկատերինա Կոտրիկաձե

**Եկատերինա Բեսիկիևնա Կոտրիկաձե** (, ), վրացական ծագմամբ ռուսաստանցի լրագրող և մեդիամենեջեր։ 2020 թվականի սեպտեմբերից «Дождь» հեռուստաընկերության տեղեկատվական ծառայության ղեկավար և հաղորդավարուհի։ 2012 թվականից մինչև 2020 թվականի օգոստոս ամիսը զբաղեցրել է RTVi հեռուստաընկերության տեղեկատվական ծառայության ղեկավարի պաշտոնը։

## Կենսագրություն
[thumb|280px|Եկատերինա Կոտրիկաձեն [Վլադիմիր Պուտինի մամլո ասուլիսի ժամանակ, 2013 թվական։]]
Ծնվել է Թբիլիսիում, որտեղ ավարտել է միջնակարգ դպրոցը։ Բարձրագույն կրթությունն ստացել է Լոմոնոսովի անվան Մոսկվայի պետական համալսարանի Ժուռնալիստիկայի ֆակուլտետում, որը 2005 թվականին ավարտել է գերազանցության դիպլոմով։

Մայրը մահացել է 1999 թվականին Մոսկվայում Գուրյանովի փողոցի N19 բնակելի շենքում ահաբեկչական պայթյունի հետևանքով։ Նրանց բնակարանը գտնվում էր պայթյունի էպիկենտրոնում, մարմինը չի հայտնաբերվել։

2003-2005 թվականներին աշխատել է ТВЦ-ի «Վտանգավոր գոտի» ծրագրում։ 2006 թվականին վերադարձել է Վրաստան։ Վրաստանում նրա առաջին աշխատավայրը եղել է «Ալանիա» հեռուստաընկերությունը, որտեղ Կոտրիկաձեն շուրջ երեք տարի աշխատել է որպես շարքային թղթակից։ Միաժամանակ 2008 թվականին սկսել է համագործակցել RTVi հեռուստաընկերության հետ՝ դառնալով Վրաստանում հեռուստաընկերության թղթակիցը։ Մեկ տարի անց այդ աշխատանքին զուգահեռ դառնում է նաև «Эхо Москвы» ռուսական ռադիոկայանի վրացական թղթակիցը։

2009 թվականի հոկտեմբերին ներառվել է Վրաստանում նոր ռուսալեզու «Первый информационный кавказский» հեռուստաընկերության հիմնադիրների շարքում և ղեկավարել տեղեկատվական ծառայությունը։ Իսկ արդեն 2011 թվականին զբաղեցրել է գլխավոր տնօրենի պաշտոնը։ 2012 թվականին էլ եղել է տեղեկատվական ծառայության գլխավոր խմբագիր։

2012 թվականին այս հեռուստաընկերության փակումից հետո՝ Կոտրիկաձեն որոշում է ընդունել RTVi-ի հրավերը՝ զբաղեցնելու հեռուստաընկերության տեղեկատվական ծառայության ղեկավարի պաշտոնը ու ձևավորել հեռուստաընկերության խմբագրական քաղաքականությունը։ 2016 թվակաին, հեռուստաընկերություն, որպես գլխավոր պրոդյուսեր ու գլխավոր խմբագիր Ալեքսեյ Պիվովարովի գալուց հետո, Կոտրիկաձեն նշանակվում է գլխավոր խմբագրի տեղակալ։

2018 թվականի փետրվարին Ռուսաստանի լիբերալ-դեմոկրատական կուսակցություն Պետդումայի պատգամավոր Լեոնիդ Սլուցկիին մեղադրել է սեռական ոտնձգությունների մեջ։ 2019 թվականի ապրիլին կին լրագրողների անվտանգության թեմայով, որպես խոսնակ, Իտալիայի Պերուջա քաղաքում հրավիրվել է միջազգային լրագրողական փառատոններից մեկին։

2020 թվականի հունիսին մեկնել է մայրության արձակուրդի, իսկ ավելի ուշ հեռացել RTVi-ից։

2020 թվականի սեպտեմբերից աշխատում է «Дождь» հեռուստաընկերությունում՝ որպես տեղեկատվական ծառայության ղեկավար ու հաղորդավարուհի։

Հեռուստաընկերության կայքի արգելափակումից հետո՝ 2022 թվականի մարտի 2-ին Կոտրիկաձեն ամուսնու՝ Տիխոն Դզյադկոյի հետ միասին, իր հասցեին ստացվող սպառնալիքների ֆոնին, հեռացել է Ռուսաստանից և վերադարձել Թբիլիսի։

2022 թվականի մարտի 22-ից ամուսնու հետ միասին YouTube-ում վարում է հեղինակային «Котрикадзе Дзядко» ալիքը։ Ալիքը 5 օրվա ընթացքում հավաքել է ավելի քան 100 000 հետևորդ։ 2022 թվականի հուլիսին Ռիգայից հեռուստաալիքի հեռարձակման վերսկսումից հետո կրկին աշխատում է «Дождь»-ի եթերում։

2022 թվականի հոկտեմբերի 28-ին Ռուսաստանի Դաշնության Արդարադատության նախարարությունը Եկատերինա Կոտրիկաձեին ներառեց «օտարերկրյա գործակալների» ցանկում։

## Անձնական կյանք
* Առաջին ամուսին՝ Եգոր Կուրոպտև, 
* Երկրորդ ամուսին՝ Ալեքսեյ Զյունկին, մեդիամենեջեր։ Այս ամուսնությունից ունի որդի՝ Դավիթը։  
* Երրորդ ամուսին՝ լրագրող Տիխոն Դզյադկո։ 2020 թվականի հուլիսի 20-ին զույգն ունեցել է որդի՝ Միխայիլը։

## Մրցանակներ
* 2021 թվականի սեպտեմբերին ստացել է «Редколлегия»-ի ամենամսյա լրագրողական մրցանակ՝ «Վերադարձրեք այդ հիշողությունը. ինչպես են հիշում ահաբեկչությունների ժամանակ զոհվածներին ԱՄՆ-ում և Ռուսաստանում» հոդվածի համար։

## Ծանոթագրություններ

## Արտաքին հղումներ
* Екатерина Котрикадзе на сайте «Эхо Москвы»

Կատեգորիա:Ռուս լրագրողներ
Կատեգորիա:Ռուս հաղորդավարուհիներ
Կատեգորիա:Վրացի լրագրողներ